**Ақын ағама арнау.**

Жырымен алысымды жақын еткен,

Өмірден Мұқағали ақын өткен.

Жыр төгіп көмейінен бұлбұл құстай,

Жасындай жарқыраған Дарын неткен?

Сыя алмай қазағымның маңдайына,

Ақыры орын тепкен ақыреттен.

Шегіндей домбыраның өлеңдері,

Үзіліп орта жолда қалып кеткен.

Еске алып артта қалған баяғы істі,

Шолады ой жіберсек, ой алысты.

Тәңірі дарын беріп, жас бермеген,

Тағдыры Мұқағали аянышты.

Баураған бар қазақты әніменен,

Ғашық еткен аруларды сәніменен.

Күзі келіп, өмірінің жазы қайтып,

Мәңгілікке кетті ақын назын айтып.

Жазылмай жанартаудай жырың қалды,

Айтылмай мұң- шеріңмен сырың қалды.

Күпі киген қазақтың қара өлеңі,

Шекпенінде қоп- қоңыр үнің қалды.

Жылу септі, солғын тартқан жүректерге жырларың,

Жырларыңнан медеу тауып, сырларыңды тыңдадым.

Тыңдадым да масаттандым сан мәрте,

Жыр арнаған аруағына сіздей заңғар тұлғаның!